《耳耳》
宋代·柯芝

耳耳非佳语，陆陆难为颜。
我生胡不淑，多戚长鲜欢。
摇落复已绿，春风满江干。
最灵起予兴，欲言骨肉酸。
园桑推为薪，桃李亦半残。
翘荛企晴燠，九室十更寒。
飞钱如美色，乃入贵者阑。
丘闾有谷卖，穿櫩朝无{左饣右亶}。
不售信蹙隐，徒手良抱叹。
宛转愒余息，沟壑分雨间。
吾辈正不免，遑暇卹彼瘝。

作者简介：宋瑞阳人，字士先。通五经，工词赋。诣行在求读书省中，益通诸家之学。平居以著书授徒自适。